《次韵答晁以道见赠二首》
宋代·苏籀

骨髓缄藏万古谋，畔牢愁思不禁秋。
常怜屈宋鸣中古，不遇丘轲放一头。
文赋东坡推典丽，简书西路失归休。
看公议论方游夏，岂数苏州与柳州。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。